Man wat glo land van witmense wil 'reinig' voor hof gedaag | Maroela Media
'n Destydse Facebook-foto van Velaphi Khumalo.
Velaphi Khumalo, 'n werknemer by die provinsiale departement van sport, kuns, kultuur en ontspanning, word Maandag deur die menseregtekommissie (MRK) voor die gelykheidshof gedaag vir haatspraak.
Khumalo het na bewering in Januarie 2016 in reaksie op die Penny Sparrow-debakel op sy Facebook-blad gesê dat hy "die land van wit mense wil reinig" en dat daar teen wit mense opgetree moet word soos Adolf Hitler teen die Jode gemaak het. Hy het in 'n tweede inskrywing op Facebook gesê dat wit mense in Suid-Afrika verdien om soos Jode opgekap en doodgemaak te word. Die departement het Khumalo hangende 'n interne dissiplinêre ondersoek geskors.
Die verhoor is vir Maandag en Dinsdag op die hofrol geplaas en sal in 'n sitting in die Suid-Gautengse hooggeregshof in Johannesburg aangehoor word.
Buang Jones, provinsiale bestuurder van die MRK, het gesê die kommissie soek minstens 'n bevel wat Khumalo dwing om 'n onvoorwaardelike openbare verskoning te maak en om skadevergoeding te betaal.
Neeee!!! n Verskoning is onaanvaarbaar vir my. Sit hom in die tronk want dit is waar hy hoort. Ons mense kry tronkstraf vir haatspraak, hoekom nie hy nie!!!
n Openbare verskoning en skadevergoeding??!! Maggies, dit grens aan opsweping van erge geweld met die doel om ernstig te beseer tot poging van moord. Wat sou die straf vir n wit SA'ner gewees het? Tronkstraf, klaar!
Ons almal weet wat gaan gebeur
Hy maak 'n fout. Die Jode was nooit opgekap nie. Dis in ander se kulture om sulke dinge aan te vang.